Staatsbegrafnis vir Mthembu | Maroela Media
Minister Jackson Mthembu. Foto: Elmond Jiyane/GCIS
Jackson Mthembu, minister in die presidensie, word môre (Sondag) tydens 'n staatsbegrafnis ter ruste gelê.
Die begrafnis sal by sy huis in Emalahleni in Mpumalanga gehou word. Mthembu is Donderdag aan Covid-19-verwante komplikasies dood. Die landsvlag sal Saterdag en Sondag landwyd halfstok hang.
"Minister Mthembu het geweldig baie bygedra tot die bevrydingstryd as 'n anti-apartheidsaktivis, studenteleier en vakbondman, en is deur die apartheidsveiligheidsmagte aan teistering en aanhouding onderwerp," het die presidensie in 'n verklaring gesê.
Mthembu het in verskeie strategiese en leiersrolle in die demokratiese Suid-Afrika gedien. Hy was van 1995 tot 1997 die ANC se woordvoerder en weer van 2009 tot 2014. Mthembu het ook as 'n LUR in Mpumalanga gedien.
Hy is sedert 2007 'n lid van die ANC se nasionale uitvoerende komitee en het van 2016 tot 2019 as hoofsweep van die ANC in die Nasionale Vergadering gedien. Hy is ná die algemene verkiesing in 2019 as minister in die presidensie aangestel.
'n Gedenkdiens word vandag vir Mthembu in die GCIS-ouditorium in Hatfield, Pretoria, gehou.
Só sê VF Plus oor Wes-Kaapse afstigting
RiP minister maar kom ons kyk of die polisie gaan optree as daar meer as 50 mense by die begrafnis gaan wees of is dit net vir ons gewone landsburgers van toepassing.
Vir seker gaan daar meer as 50 mense wees. Gratis kos en drank, kaders kan dit nie mis nie! Wonder of cele gaan kyk dat hulle, hulle gedra. Dis SIRKUS is aan, net die groot groen tent kort.
Hoe hou hulle ń staats begrafnis met minder as 50 mense?
dis hoekom ek met die berig van mthembu se afsterwe gese het dat ek nie nou wil kommentaar lewer nie, vlae hang halfstok, staats begrafnis, ens., was geskryf teen die muur, asof hy belangrik was